City Syd

City Syd er et norsk kjøpesenter som ligger i utkanten av Trondheim. Sentret åpnet høsten 1987 og var da på 37 000 m², noe som gjorde det til Norges største varehus. Det består i dag (2018) av 40 000 kvm fordelt på 74 butikker og er fremdeles blant Norges største kjøpesentre. Det hadde 4,2 millioner besøkende i 2012.Sektor eiendomsutvikling - Senteroversikt (2013)   I 2018 var omsetningen 1860 millioner kroner.Adresseavisen, 21. januar 2019

Kjøpesenteret ligger på Tiller, ca. 8 km sør for Trondheim sentrum, og har 1000 utendørs parkeringsplasser.   

Historikk
City Syd åpnet dørene torsdag den 17. september 1987, og var med sine 37 000 m² Norges største varehus.Aftenposten morgen - Landets største kjøpesenter åpnet (21.9.1987, s.30) Byggekostnadene var på drøyt 300 millioner kr. Petter Stordalen var (i en alder av 24 år) sentrets første leder.

Til tross for en mindre utvidelse i 2000 og 2016 har ikke antallet butikker endret seg mye de første 25 årene: 65 stykker i 1988, 69 stykker i 2012 og 74 stykker i 2018.

Omsetning
Kjøpesenteret hadde en omsetning på 692,8 millioner i 1988, 1,085 milliarder i 1995Aftenposten morgen - Kjøpesenter over budsjett (12.1.1989, s.21)Aftenposten morgen - Sentrene tar handelen (29.8.1996, s.56) 1,385 milliarder i 1999Aftenposten - Kjøpefest i kjøpesentrene (31.1.2000, s. 25) og drøyt 2 milliarder i 2011. 

Senteret ble raskt en suksess og andre butikker i Midtbyen og andre steder i Trondheim fikk raskt merke den sterke konkurransen. I løpet av 1988 gikk mange av dem konkurs. Enkelte beskrev etableringen som noe av det mest dramatiske som hadde skjedd innen norsk handelsnæring.Aftenposten - Varsellys for norske butikker (8.11.1988, s.68) «Trondheim har vært igjennom et skred av konkurser og nedleggelser efterat mamut-varehuset City Syd på Heimdal ble åpnet i september i fjor» Den harde konkurransen og alle konkursene førte til at prosjektet «Trondheim Torg» ble lansert på starten av 1990-tallet - som en motvekt til handelslekasjen.Aftenposten - En bukett roser til Marvin (22.6.1991, s.7) «Innrømmer likevel at City Syd knuste sentrum. Fordi sentrum ikke var dyktige nok til å ta opp konkurransen. Men nå lanseres prosjektet Trondheim Torg» Dette prosjektet ble realisert i form av et kjøpesenter med samme navn, lokalisert midt i Trondheim by.

City Syd var det kjøpesenteret i Norge med størst omsetning i perioden 1988 til 1999. Det var forøvrig det første kjøpesenteret som passerte en milliard i omsetning. 

Lokalt har senteret etter 2000 møtt økende konkurranse fra kjøpesentre både i Midtbyen og andre steder i trondheimsområdet. City Lade var i 2011 deres største konkurrent med 1,5 milliarder i omsetning, og i 2012 åpnet Sirkus shopping som raskt markerte seg som en betydelig konkurrent.

Fremtidig utvidelse
I 2006 lanserte City Syds ledelse et fremtidige utbyggingsprosjekt kjent som City Syd 2020. Eierne, Storebrand og Trondos, planlegger denne utbygging i takt med utbyggingen av ny E6 sørover fra Trondheim. Planen er å utvide med 29 000 kvadratmeter butikkareal til 68 000 kvm samt bygge 10 000 nye kvm kontorer. Dette skal etter planen gi rom for et parkeringshus, med butikker over samt en dobling av antall butikker. Hensikten er å styrke City Syds posisjon som magneten i Midt-Norge.«Shopping for en milliard»  – artikkel på Adressa.no 17. mars 

Første del av utbyggingen skulle etter planen stå ferdig allerede i 2010, men har blitt utsatt.

Representanter for Ap, Sp, SV, MDG og Venstre i Trondheim har uttrykt skepsis til en så stor utvidelse av City Syd.«Skepsis til City Syd- utvidelse»  – artikkel på Adressa.no 22. januar 2008

Senterledere
Petter Stordalen (1987-1989)
Dag Johansen (f. 1955) (1989-1994)
Sigbjørn Hoem (f. 1954) (1994-1999)
Finn Dybdalen (f. 1966) (2000-2019)
Kjell Arntsen (f. 1974) (2020-)

 Referanser 

 Bildegalleri 

Eksterne lenker
 City Syds hjemmeside

Kategori:Kjøpesentre i Trondheim
Kategori:Etableringer i 1987
Kategori:Tiller